itmed nahahaigused ja seisundid meenutavad esmapilgul aknet, eriti juhul kui vaatlejal puuduvad meditsiinilised teadmised. Follikuliit - karvanääpsude ümber tekkinud pindmised valulikud põletikulised sõlmekesed ja mädavillid, mis avanevad ja kattuvad koorikuga. Eriti sageli esinevad meestel habeme piirkonnas. Põletikuline protsess võib levida ja haarata järjest uusi karvanääpse. Rosaatsea - nahahaigus, mille käigus on näonahale, eriti näo keskosale, tekkinud punetus, punakad sõlmekesed ja mädavillid. Erinevalt aknest ei ole need valulikud. Perioraalne dermatiit - krooniline dermatoos, mis väljendub peenpapuloosse lööbena noortel naistel suu, nina ja silmade ümbruses. Eristatakse akneformset või rosaatsea tüüpi löövet. Keratosis Pilaris - karvanääpsude ümber tekkinud sarvestunud korgid, mis meenutavad veidi punakat kananahka ning esinevad sageli just õlavartel, reitel, põskedel ja tuharatel. Tegemist on kahjutu ja üsna levinud konditsiooniga, mis algab tavaliselt lapseeas ja enamasti kaob täiskasvanueas. Allergiline lööve - vahel võib isegi allergiline lööve esmapilgul aknet meenutada. Erinevus on peamiselt selles, et allergiline lööve on enamasti väga sügelev ja kaasneda võivad teised allergia sümptomid nagu näiteks paistes silmad, aevastamine või vesine nina.